
Camera  Deputaţilor

Comisia pentru industrii si servicii










Bucureşti, 21.02.2011




                                                                Nr.23/342/2010
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea alin.(1) al art.15 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, transmis cu adresa nr.P.L.x. 730 din 24 noiembrie 2010.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

             Nr.23/342/2010
R A P O R T

asupra proiectului de Lege pentru modificarea alin.(1) al art.15 din Legea nr.346/2004 privind stimularea înfiinţării şi dezvoltării întreprinderilor mici şi mijlocii



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea alin.(1) al art.15 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, provenit dintr-o iniţiativă legislativă a domnilor deputaţi: Mircia Giurgiu – PD-L, Iuseim Ibram – Minorităţi, Aledin Amet – Minorităţi, Emil Radu Moldovan – PSD şi Petru Movilă – PD-L, transmis cu adresa nr.P.L.x. 730 din 24 noiembrie 2011, înregistrat la comisie sub nr.23/342 din 26 noiembrie 2010.


Consiliul Legislativ, cu avizul nr.778/18.06.2010, avizează favorabil propunerea legislativă cu observaţii şi propuneri, care au fost preluate în textul adoptate de Senat.


Guvernul, prin actul nr.2032/09.08.2010, susţine adoptarea propunerii legislative sub rezerva însuşirii unor observaţii şi propuneri, care au fost preluate în textul adoptat de Senat.


Senatul, în  şedinţa din 17 noiembrie 2010, a adoptat proiectul de lege, cu amendamente.



Comisia juridică, de disciplină şi imunităţi, Comisia pentru politică economică, reformă şi privatizare şi Comisia pentru buget, finanţe şi bănci, cu avizele nr.P.L.x.730/2010/07.12.2010, nr.21/335/07.12.2010, respectiv nr.639/16.02.2011, au avizat favorabil proiectul de lege.



Proiectul de lege are ca obiect de reglementare modificarea alineatului (1) al articolului 15 din Legea nr.46/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.

Prin Legea nr.346/2004 s-au acordat unele facilităţi menite să susţină dezvoltarea întreprinderilor mici şi mijlocii. Printre acestea se numără şi accesul IMM – urilor la activele disponibile ale regiilor autonome, societăţilor comerciale cu capital majoritar de stat şi societăţilor/companiilor naţionale, cu excepţia mijloacelor fixe şi activelor componente ale patrimoniului aparţinând aeroporturilor, staţiilor de cale ferată, porturilor şi Companiei Naţionale de Autostrăzi şi Drumuri Naţionale din România.

Prin proiectul de lege se urmăreşte ca IMM – urile să aibă acces şi la staţiile şi halele CFR care urmează să intre in conservare sau dezafectare.



Membrii Comisiei pentru industrii şi servicii au examinat proiectul de lege în şedinţa din 16 februarie 2011 şi au hotărât, în unanimitate, să propună Plenului Camerei Deputaţilor adoptarea proiectului de Lege pentru modificarea alin.(1) al art.15 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, cu amendamente admise şi respinse.



La lucrările comisiei au participat invitaţi din partea Ministerului Transportului ţi Infrastructurii: domnul Eusebiu Pistru – secretar de stat şi doamna Carmen Pop – şef serviciu şi din partea Ministerului Economiei, Comerţului şi Mediului de Afaceri: domnul Emil – Octavian Ionescu – director.



La lucrările comisiei au fost prezenţi 25 de deputaţi din totalul de 25 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

I.    A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următorul amendament:

	Nr.

crt.
	Text Lege nr.346/2004, 

cu modificările şi completările ulterioare
	Text adoptat de Senat
	Amendamente admise/

Autor
	Motivaţia

	0
	1
	2
	3
	4

	1.
	
	Titlul Legii

LEGE 

pentru modificarea alin.(1) al art.15 din Legea nr.346/2004 privind înfiinţării şi dezvoltării întreprinderilor mici şi mijlocii


	Nemodificat
	

	2.
	
	Articol unic. – Alinatul (1) al articolului 15 din Legea nr.346/2004 privind stimularea înfiinţării şi dezvoltării întreprinderilor mici şi mijlocii, publicată în Monitorul Oficial al României, Partea I, nr.681 din 29 iulie 2004, cu modificările şi completările ulterioare, se modifică după cum urmează:


	Nemodificat
	


	0
	1
	2
	3
	4

	3. 
	Art.15. - (1) De la prevederile art.12 şi 13 sunt exceptate mijloacele fixe şi activele componente ale patrimoniului aparţinând aeroporturilor, staţiilor de cale ferată, porturilor şi Companiei Naţionale de Autostrăzi şi Drumuri Naţionale din România - S.A.

	„(1) De la prevederile art.12 şi 13 sunt exceptate mijloacele fixe şi activele componente ale patrimoniului aparţinând aeroporturilor, staţiilor de cale ferată, porturilor şi Companiei Naţionale de Autostrăzi şi Drumuri Naţionale din România - S.A., în afara staţiilor şi haltelor căilor ferate de pe secţiile de circulaţie închise şi aflate în conservare sau dezafectare, conform prevederilor legale în vigoare.”

	„Art.15. - (1) De la prevederile art.12 şi 13 sunt exceptate mijloacele fixe şi activele componente ale patrimoniului aparţinând aeroporturilor, staţiilor de cale ferată, porturilor şi Companiei Naţionale de Autostrăzi şi Drumuri Naţionale din România - S.A., mai puţin staţiile şi haltele căilor ferate de pe secţiile de circulaţie închise şi aflate în conservare sau dezafectare, conform prevederilor legale în vigoare.”
Dep.Iulian Iancu – PSD+PC

	Claritatea textului.


II.  A M E N D A M E N T E   R E S P I N S E 



În cursul dezbaterii, Comisia a respins următorul amendament:

	Nr.

crt.
	Text Lege nr.346/2004, 

cu modificările şi completările ulterioare
	Text adoptat de Senat
	Amendamente propuse/

Autor
	Motivaţia susţinerii/respingerii
	Camera Decizională

	0
	1
	2
	3
	4
	5

	1.
	Art.15. – (2) Sunt exceptate de la obligaţiile instituite prin art.12 alin.(1) lit.b), c), d) şi e) instituţiile de învăţământ de stat şi institutele naţionale de cercetare-dezvoltare.

	Nemodificat
	1. La articolul 15, alineatul (2) va avea următorul cuprins:
„Art.15. - (2) Sunt exceptate de la obligaţiile instituite prin art.12 alin.(1) lit.b), c), d) şi e) instituţiile de învăţământ de stat şi institutele naţionale de cercetare-dezvoltare, mai puţin cele aflate în dezafectare, conform prevederilor legale.”
Dep.Doru Leşe – PD-L
Dep.Istvan Antal – UDMR

	Motivaţia susţinerii

În momentul actual, există dezafectate foarte multe instituţii de învăţământ şi institute de cercetare-dezvoltare.

Motivaţia respingerii

Instituţiile de învăţământ şi institutele de cercetare-dezvoltare funcţionează în clădiri aparţinând administraţiei publice locale.
	Camera Deputaţilor


                                   PREŞEDINTE,                                                                    SECRETAR,

                                     Iulian Iancu                                                                       Mircea Marin

